Luettelo Yhdistyneessä kuningaskunnassa sijaitsevista maailmanperintökohteista

Yhdistyneessä kuningaskunnassa ja sen merentakaisilla alueilla on yhteensä 31 Unescon maailmanperintökohdetta. Englannissa näistä sijaitsee 17 (antiikin roomalainen rajapuolustusjärjestelmä limes on jaettu Saksan ja Englannin välillä). Skotlannissa sijaitsee viisi kohdetta, Walesissa kolme ja Pohjois-Irlannissa, Bermudalla, Gibraltarilla, Pitcairnissa ja Saint Helenalla kussakin sijaitsee yksi maailmanperintökohde. Lisäksi yksi kohde – Rooman valtakunnan rajapuolustusjärjestelmät – ulottuu sekä Englannin että Skotlannin alueille.

Ensimmäisinä maailmanperintöluetteloon lisättiin vuonna 1986 Giant’s Causeway, Durhamin linna ja katedraali, Ironbridge Gorge, Studleyn kuninkaallinen puisto, Stonehenge, Avebury ja niihin liittyvät paikat sekä Edvard I:n linnat ja kaupunginmuurit Gwyneddissä. Viimeksi luetteloon on lisätty Englannin järviseutu vuonna 2017. 

 Maailmanperintökohteet 
 Nimi Kuva Sijainti Ajankohta Unescon tiedot Kuvaus Bathin kaupunki 150px    Roomalaisten kylpyläksi perustamalla Bathilla on vaiheikas menneisyys. Se oli keskiajalla merkittävä villantuotannon keskus ja 1700-luvulla siitä tuli jälleen kylpyläkaupunki. Kaupunki on kulttuurihistoriallisesti merkittävä roomalaisten raunioiden ja palladiolaisen arkkitehtuurin ansiosta. Blaenavonin teollisuusmaisema 150px    1800-luvulla Wales oli maailman suurin raudan ja hiilen tuottaja. Blaenavon on esimerkki teollisen tuotannon muovaamasta maisemasta. Alueella on louhoksia, julkisia rakennuksia ja työläisten asuntoja sekä rautatie. Blenheimin palatsi 150px    Arkkitehdit John Vanbrugh ja Nicholas Hawksmoor suunnittelivat Blenheimin palatsin ja Lancelot ”Capability” Brown sen yhteydessä olevan puiston. Palatsi lahjoitettiin Marlboroughin herttua John Churchillille kansakunnan kiitollisuudenosoituksena vuonna 1704 käydystä taistelusta, jossa englantilaiset olivat herttuan johdolla kukistaneet ranskalaiset ja baijerilaiset. Se oli Englannin ensimmäinen rakennus, jonka suunnittelussa hylättiin ranskalaisen klassismin periaatteet ja siirryttiin noudattamaan englantilaisen romantiikan ihanteita. Canterburyn tuomiokirkko, Augustinus Canterburylaisen luostari ja Pyhän Martin kirkko 150px    Pyhän Martin kirkko on Englannin vanhin kirkkorakennus. Se ja Augustinus Canterburylaisen luostari rakennettiin, kun anglosakseja käännytettiin kristinuskoon. Tuomiokirkko edustaa romaanista ja goottilaista tyyliä ja toimii Englannin kirkon pääkirkkona. Cornwallin ja Länsi-Devonin kaivosmaisema 150px    Tina- ja kuparikaivokset kukoistivat Devonissa ja Cornwallissa 1700–1800-luvulla, ja parhaimmillaan alueella tuotettiin kaksi kolmasosaa maailman kuparista. Devonissa ja Cornwallissa kehitettyä syväkaivauksen tekniikkaa käytettiin maailmanlaajuisesti. Derwentin laakson tehtaat 150px    Derwentin laaksoon rakennettiin maailman ensimmäiset tehtaat, joissa kehitettiin useita teollisen vallankumouksen kannalta tärkeitä keksintöjä, kuten työläisten asuinalueet (esimerkiksi Cromfordissa) ja vesivoimalla toimiva kehruukone. Derwentistä keksinnöt levisivät muualle Eurooppaan ja Pohjois-Amerikkaan.Derwent Valley Mills Partnership (2000), pp. 30–31, 96. Dorsetin ja Itä-Devonin rannikko 150px  –  Dorsetin ja Devonin rantakalliot ovat merkittävä fossiilien löytöpaikka. Fossiilien avulla on voitu tutkia maa- ja merieliöiden kehittymistä viimeisten 185 miljoonan vuoden aikana. Durhamin linna ja katedraali 150px    Durhamin katedraali on ”laajin ja hienoin” normannityylin edustaja Englannissa, ja kirkon holvirakenteissa on myös goottilaisia vaikutteita. Katedraalissa säilytetään Pyhän Cuthbertin ja Bedan pyhäinjäännöksiä. Normannityylinen Durhamin linna toimi Durhamin piispojen asuinpaikkana. Edinburghin vanha ja uusi kaupunki 150px    Edinburghin vanha kaupunki rakennettiin keskiajalla ja uusi kaupunki vuosina 1767–1890. Kaupunginosat ovat luonteeltaan täysin erilaiset mutta muodostavat harmonisen, ainutlaatuisen kokonaisuuden. Uuden kaupungin suunnittelivat William Chambers ja William Playfair ja siitä otettiin mallia monien eurooppalaisten kaupunkien suunnitteluun 1700- ja 1800-luvuilla. Edvard I:n linnat ja kaupunginmuurit Gwyneddissä 150px    Edvard I:n valtakaudella Walesiin rakennettiin linnoja, joiden tarkoituksena oli pitää paikallinen väestö kurissa ja suojella englantilaisten siirtokuntia. Maailmanperintökohteeseen kuulu useita linnoja, kuten Beaumaris, Caernarfon, Conwy ja Harlech, joita pidetään keskiaikaisen sotilasarkkitehtuurin huipentumina.Liddiard (2005), p. 9. Englannin järviseutu 150px  –  Englannin järviseutu on kuuluisa vuoristaan, järvistään, taloistaan, puutarhoistaan ja puistoistaan. Sen maisemia ylistettiin 1700-luvulta alkaen pittoreskin ja romantiikan kuvataiteessa ja kirjallisuudessa. Forth Bridge 150px    Forth Bridge on rautatiekaarisilta, joka ylittää Firth of Forthin Itä-Skotlannissa, 14 kilometriä länteen Edinburghin keskustasta. Ikonista siltaa pidetään Skotlannin tunnuksena. Sen suunnittelivat englantilaiset insinöörit John Fowler ja Benjamin Baker. Giant’s Causeway 150px    Alue sijaitsee merenrannalla basalttikallioiden juurella ja koostuu  merestä työntyvästä mustasta basalttipylväästä. Se muodostui vulkaanisen toiminnan seurauksena tertiäärikaudella, noin 50–60 miljoonaa vuotta sitten. Gorhamin luola 150px    Gorhamin luolaan kuuluu neljä meren muovaamaa luolaa, joissa asui neandertalinihmisiä noin sadantuhannen vuoden ajan. Myöhemmin luolissa asui myös nykyihmisiä. Gough ja Inaccessible 150px  –  Gough Island ja Inaccessible muodostavat lähes koskemattoman ekosysteemin, johon kuuluu runsaasti endeemisiä kasvi- ja eläinlajeja. Greenwich 150px    Greenwichissä sijaitsee Englannin ensimmäinen palladiolainen rakennus, Inigo Jonesin suunnittelema Queen’s House, sekä Old Royal Naval College ja muita Christopher Wrenin suunnittelemia rakennuksia. Alueella sijaitsee myös Greenwichin kuninkaallinen observatorio, jolla on ollut suuri merkitys tähtitieteen ja navigaation kehitykselle. Henderson Island 150px  –  Henderson Island on eteläisellä Tyynellä valtamerellä sijaitseva atolli, jonka ekosysteemi on lähes täysin koskematon. Saarella elää kymmenen kasvilajia ja neljä eläinlajia, joita ei tavata missään muualla. Ironbridge Gorge 150px    Ironbridge Gorgen alueeseen kuuluu teollisen vallankumouksen aikana käytössä olleita kaivoksia, tehtaita, työläisten asuinalueita ja liikenneinfrastruktuuria. Alueella kehitetty koksin tuotantomenetelmä vauhditti teollistumista. Iron Bridge oli maailman ensimmäinen raudasta rakennettu silta, joka toimi mallina useille muille silloille. Lontoon Tower 150px    Vilhelm Valloittaja rakennutti Lontoon Towerin vuonna 1066 normannivalloituksen aikana. Siitä muodostui vallan symboli ja malliesimerkki normannien sotilasarkkitehtuurista, joka levisi myöhemmin koko maahan. Henrik III ja Edvard I rakensivat linnaan 1200-luvulla laajennuksia, joiden ansiosta siitä tuli yksi aikansa merkittävimmistä rakennuksista. Neoliittisen Orkneyn keskus 150px    Joukko neoliittisiä hauta-, palvonta- ja asuinpaikkoja, kuten Skara Brae, Maeshowe, Stennessin pystykivet ja Brodgarin kehä. New Lanark 150px    New Lanark oli työläisten asuinalue, joka rakennettiin Richard Arkwrightin Derwentin jokilaakson teollisuusalueella kehittämän mallin mukaisesti. Filantrooppi Robert Owen osti alueen ja kehitti siitä malliyhteisön, johon kuului julkisia tiloja, kouluja ja uudenaikaisia tehtaita. Pontcysyllten akvedukti 150px    Akvedukti rakennettiin Ellesmeren kanavan jatkamiseksi Deen jokilaakson poikki ja se valmistui teollisen vallankumouksen aikana. Sen suunnitteli insinööri Thomas Telford. Akveduktin rakenteissa hyödynnettiin valu- ja kankirautaa innovatiivisella tavalla, jota käytettiin myöhemmin useissa rakennusprojekteissa ympäri maailmaa. Rooman valtakunnan rajapuolustusjärjestelmät 150px    Hadrianuksen valli rakennettiin vuonna 122 jaa. ja Antoninuksen valli vuonna 142 jaa. suojaksi pohjoisesta hyökänneitä ”barbaareja” vastaan. Maailmanperintöluetteloon lisättiin aluksi ainoastaan Hadrianuksen valli, mutta määritys laajennettiin myöhemmin kattamaan myös Antoninuksen valli ja roomalaisten puolustusjärjestelmät Saksan alueella. Royal Botanical Gardens, Kew 150px    Vuonna 1759 perustetun Kew Gardensin suunnittelivat Charles Bridgeman, William Kent, Capability Brown ja William Chambers. Kew’n maisemapuutarhassa on nähtävissä 1700–1900-lukujen puutarhasuunnittelun tyylivaihtelut. Puutarha on kerännyt olemassaolonsa aikana mittavan kasvitieteellisen kokoelman ja se on edistänyt botaniikan tutkimusta merkittävästi. St. George’s ja sen linnoitukset 150px    Vuonna 1612 perustettu St. George’s on uuden maailman vanhin englantilainen kaupunki ja malliesimerkki 1600-luvulla perustetusta kaupunkimaisesta siirtokunnasta. Sen linnoitukset havainnollistavat 1600–1900-luvuilla käytettyjä puolustustaktiikoita. St. Kilda 150px  –  Vaikka syrjäisessä St. Kildan saaristossa oli asutusta lähes 2000 vuoden ajan, ei siellä ole ollut vuodesta 1930 lähtien pysyviä asukkaita. Saarilta on tehty useita ainutlaatuisia arkeologisia löytöjä historialliselta ja esihistorialliselta ajalta. St. Kilda on myös tärkeä merilintujen pesimäpaikka – siellä elää maailman suurin suulayhdyskunta ja jopa  lunniparia.Benvie (2000). Saltaire 150px    Tehtaanomistaja Titus Salt perusti Saltairen mallikyläksi tehtaidensa työntekijöille. Alueella oli tekstiilitehtaan lisäksi julkisia tiloja asukkaiden käyttöön. Saltaire ilmentää 1800-luvulla vallinnutta paternalismia. Stonehenge, Avebury ja niihin liittyvät paikat 150px    Kivikaudella rakennetut Stonehenge ja Avebury ovat kuuluisimpia megaliittirakennelmia maailmassa. Ne liittyvät ihmisen vuorovaikutukseen ympäristönsä kanssa. Kehien tarkoituksesta on erilaisia näkemyksiä, jotka vaihtelevat uskonnollisista maailmankaikkeuden lainalaisuuksien tulkitsemiseen. Maailmanperintökohteeseen kuuluvat myös Silbury Hill, Beckhampton Avenue ja West Kennet Avenue. Studleyn kuninkaallinen puisto ja Fountains Abbeyn rauniot 150px    Ennen Englannin luostarilaitoksen lakkauttamista 1500-luvun puolivälissä Fountains Abbey oli yksi Britannian suurimmista ja rikkaimmista sisterssiläisluostareista. Se on myös yksi harvoista 1100-luvulla perustetuista luostareista, jotka ovat säilyneet nykypäiviin. Luostarin ympärille 1800-luvulla rakennettu Studleyn kuninkaallinen puisto on säilynyt lähes alkuperäisessä asussaan. Monia puistossa käytettyjä ratkaisuja otettiin käyttöön eurooppalaisessa puutarhasuunnittelussa. Westminsterin palatsi, Westminster Abbey ja Pyhän Margaretin kirkko 150px    Englannin ja sittemmin Yhdistyneen kuningaskunnan hallinto on toiminut alueella 1000-luvulta lähtien. Vilhelm Valloittajan kruunajaisista lähtien kaikki Englannin ja Britannian hallitsijat on kruunattu Westminster Abbeyssä. Uusgoottilaisessa Westminsterin palatsissa toimii Britannian parlamentti. Alkuperäinen Pyhän Margaretin kirkko rakennettiin 1000-luvulla ennen palatsia, mutta se rakennettiin myöhemmin kokonaan uudelleen.

Postetut kohteet
 Nimi Kuva Sijainti Ajankohta Unescon tiedot Kuvaus Liverpoolin kaupankäyntialue 150px    Liverpoolin kaupankäyntialue postettiin maailmanperintöluettelosta vuonna 2021 sen vesirajaan liittyneiden rakennushankkeiden takia. 1700- ja 1800-luvuilla Liverpoolin satama oli yksi maailman suurimmista, ja sen maailmanlaajuiset yhteydet auttoivat Brittiläisen imperiumin ylläpitämisessä. Satama oli myös vilkas orjakaupan keskus vuoteen 1807 saakka ja merkittävä lähtöpiste Pohjois-Amerikkaan muuttaville siirtolaisille. Kaupungin telakoilla tehtiin useita keksintöjä, jotka helpottivat laivanrakennusta ja telakoiden toimintaa.

 Lähteet 

*
Maailmanperintökohteet